**Príloha č. 5 SP**

**Kúpna zmluva - návrh**

**uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a podľa § 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej len „zákon o verejnom obstarávaní“)**

**ďalej len („Zmluva“)**

Čl. I Zmluvné strany

1.1 Kupujúci: Regionálny úrad verejného zdravotníctva so sídlom v Košiciach Ipeľská 1, 040 11 Košice

Štatutárny zástupca: MUDr. Zuzana Dietzová, PhD, MPH

regionálny hygienik

IČO: 00606723

DIČ: 202092852

Bankové spojenie: Štátna pokladnica

IBAN: SK64 8180 0000 0070 0013 4588

(ďalej len „kupujúci“)

a

1.2 Predávajúci:

sídlo:

zastúpený:

Tel./mail:

IČO:

DIČ:

IBAN:

BIC:

Spoločnosť je zaregistrovaná :

(ďalej len „predávajúci“)

**Článok I.**

**Predmet zmluvy**

1. Predmetom Zmluvy je záväzok predávajúceho dodať kupujúcemu prístrojové vybavenie s príslušenstvom - ............................................ a odplatne previesť vlastnícke právo k hnuteľným veciam, špecifikovaným v prílohe č. 1 Zmluvy „Špecifikácia predmetu kúpy“, ktorá tvorí jej neoddeliteľnú súčasť (ďalej len „predmet kúpy“) a záväzok kupujúceho zaplatiť kúpnu cenu za predmet kúpy na základe uskutočneného verejného obstarávania.

2. Dodávateľ je úspešným uchádzačom verejného obstarávania zákazky vedeného pod spisovým číslom A/2021/04767 podľa § 6 zákona č. 343/2015 Z. z. o verejnom obstarávaní.

3. Kupujúci v rámci dodania predmetu kúpy požaduje vykonať inštaláciu v mieste dodania, zaškolenie obsluhujúceho personálu, ako aj dodanie súvisiacich služieb - preprava zariadenia a príslušenstva podľa technickej špecifikácie.

4. Kupujúci bude predmet kúpy využívať na plnenie svojich úloh na účely, na ktoré bol zriadený.

5. Predávajúci sa spolu s tovarom zaväzuje odovzdať aj doklady a dokumenty, ktoré sú potrebné na prevzatie a na užívanie tovaru, vyhlásenie o zhode, inštalačný protokol a dodací list.

**Článok II.**

**Čas, miesto a spôsob plnenia**

1. Predávajúci sa zaväzuje dodať a odovzdať celý predmet kúpy kupujúcemu v lehote do 2 mesiacov do miesta plnenia a užívania tovaru podľa bodu 3 na základe Protokolu o odovzdaní a prevzatí predmetu plnenia, ako aj manuálnej dokumentácie pre zaškolenie pracovníkov kupujúceho.

2. V súvislosti so zaškolením personálu obsluhy predmetu kúpy sa Kupujúci zaväzuje poskytnúť Predávajúcemu riadnu súčinnosť, predovšetkým zabezpečiť vhodný priestor/priestory pre realizáciu školenia v sídle Kupujúceho a účasť príslušných zamestnancov, pre ktorých sa školenie uskutočňuje. Za týmto účelom sú Zmluvné strany povinné vzájomne sa dohodnúť na termíne uskutočnenia školenia.

3. Miesto predmetu plnenia inštalácie/dodania (podľa požiadaviek v prílohe č. 1 „Špecifikácia predmetu kúpy“ tejto Zmluvy):

Regionálny úrad verejného zdravotníctva so sídlom v Košiciach

Ipeľská 1

040 01 Košice , pracovisko na adrese: Košice, Senný trh 4

4. Pri odovzdaní predmetu kúpy má kupujúci právo prezrieť si a vyskúšať predmet kúpy pred jeho prevzatím.

5. Predmet kúpy sa považuje za prevzatý podpísaním dodacieho listu kupujúcim, v ktorom sa uvedie súpis tovaru vo forme položiek, jeho množstvo, termín zaškolenia zamestnancov, dátum prevzatia, meno a podpis osoby oprávnenej v zastúpení kupujúceho na vecné a obchodné rokovania alebo osoby písomne poverenej osobou oprávnenou na vecné a obchodné rokovania za kupujúceho.

6. Kupujúci nadobúda vlastnícke právo k predmetu kúpy ihneď po prevzatí predmetu kúpy a podpísaní dodacieho listu, na základe čoho prechádza na neho aj nebezpečenstvo škody na predmete kúpy.

7. Predávajúci je povinný dodať plnenie bez závad do 15 (pätnástich) dní odo dňa doručenia písomných pripomienok, kvôli ktorým kupujúci predmet kúpy alebo jeho časť neprevzal.

8. Ak kupujúci zistí, že v registri partnerov verejného sektora nie je zapísané overenie identifikácie konečného užívateľa výhod k 31. decembru kalendárneho roka alebo ak v registri nie je zapísaná oprávnená osoba dlhšie ako 30 (tridsať) dní, bezodkladne informuje predávajúceho, že nenastane plnenie zo Zmluvy.

**Článok III.**

**Kúpna cena a platobné podmienky**

1. Kúpna cena za predmet kúpy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhláškou Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov nasledovne:

Celková cena predmetu kúpy je:

a) Pre platcu DPH

Cena bez DPH : EUR

Výška DPH : v %

Výška DPH : EUR

Cena s DPH : EUR, slovom: ........................................ EUR

b) Pre neplátcu DPH

Cena celkom : EUR, slovom: ........................................ EUR

2. Cena podľa odseku 1 tohto článku obsahuje všetky náklady spojené s dodaním, namontovaním na mieste účelu, vrátane súvisiacich montážnych úpravy priestorov odovzdaním, prvotným metrologickým overením, odskúšaním, predvedením zaškolením zamestnancov na správne používanie predmetu kúpy v mieste plnenia zmluvy.

3. Kúpna cena podľa tejto zmluvy je konečná a jej zmena nie je prípustná. Predávajúci môže dohodnutú cenu meniť len so súhlasom kupujúceho a to formou písomného dodatku k tejto zmluve.

4. Právo na zaplatenie kúpnej ceny alebo jej príslušnej časti vznikne predávajúcemu po prevzatí predmetu kúpy alebo jeho časti kupujúcim na základe faktúry vystavenej predávajúcim.

5. Predávajúci je povinný faktúru doručiť do podateľne v sídle kupujúceho v lehote 15 (pätnásť) dní po vzniku práva na zaplatenie.

6. Dodávateľ vystaví faktúru za dodávku tovaru do 5 pracovných dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný.

7. Faktúra je splatná 30 (tridsať) dní od doručenia do sídla kupujúceho. Neoddeliteľnou súčasťou faktúry je podpísaný dodací list s prílohami.

8. Faktúra musí mať všetky náležitosti stanovené príslušnými predpismi. V prípade, že faktúra nebude obsahovať predpísané náležitosti, resp. budú v nej uvedené nesprávne, alebo neúplné údaje, je kupujúci oprávnený túto faktúru vrátiť pred jej splatnosťou predávajúcemu na prepracovanie. Predávajúci vyhotoví novú faktúru, ktorej plynie nová 30 (tridsať) dňová lehota splatnosti od jej doručenia kupujúcemu.

9. Postúpenie pohľadávok podľa § 524 a nasl. zákona č. 40/1964 Zb. Občiansky zákonník v znení neskorších predpisov bez predchádzajúceho súhlasu kupujúceho sa zakazuje. Postúpenie pohľadávky v rozpore s predchádzajúcou vetou, bude podľa § 39 Občianskeho zákonníka neplatné. Súhlas Kupujúceho je zároveň platný len za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

**Článok IV.**

**Vyhlásenia predávajúceho**

1. Predávajúci vyhlasuje, že je výlučným vlastníkom predmetu kúpy, že na predmete kúpy neviaznu žiadne dlhy a záložné práva a nie sú mu známe ani iné práva v prospech tretích osôb, a to ani čiastočné, ktoré by obmedzovali dispozičné právo predávajúceho s predmetom kúpy a tieto sú spôsobilé na riadne užívanie za účelom ich podstaty.

2. Predmet kúpy nie je v súčasnej dobe predmetom súdneho sporu, ktorý by mohol viesť k spochybneniu vlastníckeho práva predávajúceho k predmetu kúpy.

3. Predávajúci vyhlasuje, že nemá vedomosť o tom, že by tretia osoba mala alebo uplatňovala voči nemu vlastnícke právo alebo iné právo obmedzujúce jeho nakladanie s predmetom kúpy. Kupujúci nadobúda vlastnícke právo k predmetu kúpy po zaplatení aj v prípade, ak sa neskôr preukáže, že predávajúci nebol vlastníkom predmetu kúpy (§ 446 Obchodného zákonníka).

4. Predávajúci má povinnosť zapísať sa do registra partnerov verejného sektora, ak sú splnené podmienky podľa § 2 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“). O tejto skutočnosti podá kupujúcemu dôkaz bezodkladne, najneskôr však v lehote 7 pracovných dní po uzavretí zmluvy. Nesplnenie tejto povinnosti podľa § 19 ods. 3 zákona č. 343/2015 Z. z. o verejnom obstarávaní bude mať za následok odstúpenie od zmluvy zo strany kupujúceho.

5. V prípade, že predávajúcemu vznikne povinnosť na zápis do registra partnerov verejného sektora po podpise Zmluvy, je povinný oznámiť túto skutočnosť kupujúcemu bezodkladne, najneskôr do 7 (siedmich) pracovných dní.

6. V prípade, ak dôjde k zmene zmluvy podľa § 18 ods. 8 zákona č. 343/2015 Z. z. o verejnom obstarávaní, povinnosti vyplývajúce z odseku 4 tohto článku sa vzťahujú aj na nového predávajúceho.

7. Predávajúci sa zaväzuje neodkladne písomne informovať objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne dodanie predmetu zmluvy.

8. V prípade, ak predávajúci poskytne predmet kúpy Zmluvy subdodávateľmi, je povinný na požiadanie kupujúceho predložiť všetky zmluvy uzatvorené so subdodávateľmi týkajúce sa predmetu tejto zmluvy.

9. V prípade, ak sa zistí, že akékoľvek z vyhlásení uvedených vyššie v tomto článku Zmluvy alebo iné vyhlásenia predávajúceho uvedené v Zmluve nie sú pravdivé, je kupujúci oprávnený od Zmluvy odstúpiť.

**Článok V.**

**Zodpovednosť za vady, záruka za akosť a pozáručný servis**

1. Predmet kúpy má vady, ak nezodpovedá množstvu a vyhotoveniu podľa Zmluvy a akosti podľa účelu, ktorému má slúžiť.

2. Odovzdaný (dodaný) predmet kúpy je nový a nepoužitý a nie je zaťažený právom tretej osoby.

3. Predávajúci sa zaväzuje poskytnúť na predmet kúpy záruku v trvaní vyznačenom v záručnom liste, ktorý sa vzťahuje na tovar, čo činí 24 mesiacov od dodania. Počas doby trvania záruky bude mať tovar vlastnosti stanovené výrobcom a bude spôsobilý na použitie podľa povahy a účelu, ktorému má slúžiť.

4. V prípade, ak má tovar vady, je kupujúci povinný tieto vady bez zbytočného odkladu, najneskôr však v lehote 5 (päť) pracovných dní od ich zistenia v rámci záručnej doby písomne uplatniť u predávajúceho. Oznámenie musí obsahovať špecifikovanie vady, dátum a podpis. Kupujúci je povinný po riadnom odstránení vady podpísať zápisnicu o vykonaní opravy.

5. V dobe podľa odseku 3 tohto článku Zmluvy bude predávajúci odstraňovať všetky vady predmetu kúpy, na ktoré sa vzťahuje záruka, najneskôr do 14 (štrnásť) dní alebo v primeranej lehote dohodnutej zmluvnými stranami po písomnom uplatnení kupujúcim na vlastné náklady.

6. Kupujúci oznámi predávajúcemu vadu po tom, ako ju zistil bez zbytočného odkladu podľa odseku 4 tohto článku Zmluvy, najneskôr však v lehote 5 (päť)pracovných dní od zistenia písomnou formou. Oznámenie musí obsahovať špecifikovanie vady, dátum a podpis osoby oprávnenej na vecné a obchodné rokovania za kupujúceho alebo osoby písomne poverenej osobou oprávnenou na vecné a obchodné rokovania za kupujúceho

7. Záruka sa nevzťahuje na:

a) mechanické poškodenie spôsobené neodbornou manipuláciou kupujúceho alebo tretej osoby,

b) poškodenie spôsobené nevhodnými prevádzkovými podmienkami kupujúceho alebo tretej osoby,

c) poškodenie zavinené živelnou (vonkajšou) udalosťou, ktorú nespôsobil predávajúci, ani osoby, s ktorých pomocou plnil svoj záväzok, alebo

d) poškodenie vzniknuté iným spôsobom používania ako je uvedené v návode na obsluhu.

8. Pre všetky opravené alebo vymenené časti predmetu kúpy začne plynúť nová záručná doba podľa odseku 3 tohto článku Zmluvy odo dňa podpisu zápisnice o vykonaní opravy.

**Článok VI.**

**Zmluvné sankcie**

1. V prípade omeškania predávajúceho s plnením si svojich povinností uvedených v článku I. odseku 1 tejto Zmluvy sa vzťahuje na neho zmluvná pokuta vo výške 0,05 % z ceny predmetu kúpy za každý začatý deň omeškania.

2. V prípade omeškania predávajúceho s plnením povinností uvedených v článku IV. odseku 4 a 5 tejto Zmluvy, vzťahuje sa na neho zmluvná pokuta vo výške 5.000,00 Eur alebo 0,05 % z ceny predmetu kúpy za každý začatý deň omeškania.

3. V prípade omeškania kupujúceho so zaplatením faktúry podľa článku III. sa na neho vzťahuje zmluvná pokuta vo výške 0,05 % z fakturovanej sumy za každý začatý deň omeškania.

4. Zmluvné pokuty sú splatné 30 (tridsiatym) dňom odo dňa, kedy malo dôjsť k splneniu povinnosti, na porušenie ktorej sa vzťahuje zmluvná pokuta. Ustanovenia článku III. sa pre fakturáciu zmluvnej pokuty použijú primerane.

5. Ustanovenia o náhrade škody pre škodu spôsobenú prípadom, na ktorý sa vzťahuje zmluvná pokuta týmto nie sú dotknuté. Poškodená strana je oprávnená požadovať zaplatenie náhrady škody presahujúcej výšku zmluvnej pokuty.

6. Zmluvné strany sa dohodli, že zmluvná pokuta je limitovaná výškou 10% z ceny predmetu kúpy nedodanej časti.

**Článok VII.**

**Odstúpenie od zmluvy**

1. Kupujúci je oprávnený odstúpiť od Zmluvy, ak je Predávajúci v omeškaní s dodaním a odovzdaním predmetu kúpy najmenej 10 (desať) dní odo dňa, kedy najneskôr mal podľa článku II. odseku 1 Zmluvy predmet kúpy dodať a odovzdať.
2. Objednávateľ si vyhradzuje právo neuzatvoriť zmluvu s úspešným uchádzačom v prípade, ak proces verejného obstarávania nebude akceptovaný zo strany poskytovateľa finančných prostriedkov, alebo v prípade ak organizácii ako verejnému obstarávateľovi nebudú pridelené finančné prostriedky na realizáciu zákazky zo strany ich poskytovateľa.

3. Kupujúci je oprávnený odstúpiť od Zmluvy v prípade, ak predávajúcemu vznikne povinnosť podľa článku IV. odseku 5 Zmluvy a túto nevykoná v lehote 30 (tridsať) dní od doručenia oznámenia podľa lehoty ustanovenej v článku IV. odseku 5 Zmluvy.

4. Kupujúci je oprávnený odstúpiť od zmluvy podľa § 15 ods. 1 zákona č. 315/2016 Z. z. alebo ak zistí, že došlo k porušeniu zákazu vykonávať úkony oprávnenej osoby z dôvodu jej vylúčenia, alebo ak v registri partnerov verejného sektora nie je oprávnená osoba zapísaná dlhšie ako 30 (tridsať) dní.

5. Predávajúci je oprávnený odstúpiť od zmluvy, ak je kupujúci v omeškaní so zaplatením faktúry podľa článku III. najmenej 30 (tridsať) dní. Predávajúci má právo požadovať od kupujúceho náhradu škody do výšky preukázateľne vynaložených nákladov na realizáciu zmluvy.

6. Ak vznikne kupujúcemu právo na odstúpenie od zmluvy podľa § 15 ods. 1 zákona č. 315/2016 Z. z. má zároveň nárok na vyplatenie zmluvnej pokuty vo výške 5 % z ceny plnenia nedodanej časti.

**Článok VIII.**

**Záverečné ustanovenia**

1. Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR podľa § 47a ods. 1 zákona č. 40/1964 Zb. Občiansky zákonník v znení neskorších predpisov v nadväznosti na § 5a ods. 1 a 6 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon č. 211/2000 Z. z.“).

2. Ak sa niektorá časť Zmluvy stane neplatnou, nerobí táto skutočnosť neplatnou celú zmluvu. Zmluvné strany sa dohodli, že v takomto prípade vynaložia maximálne úsilie na konvalidáciu neplatnej časti Zmluvy.

3. Každá zmluvná strana je povinná oznámiť druhej zmluvnej strane zmenu svojich identifikačných údajov uvedených v záhlaví tejto zmluvy do 5 (piatich) pracovných dní odo dňa, kedy k tejto zmene došlo.

4. Zmluvné strany zhodne prehlasujú, že túto Zmluvu pred jej podpísaním prečítali, jej ustanoveniam porozumeli, zmluva bola uzatvorená po vzájomnom prerokovaní, že nebola uzatvorená v tiesni, ani za inak jednostranne nevýhodných podmienok a na znak súhlasu ju vlastnoručne podpisujú.

5. Práva a povinnosti neupravené touto zmluvou sa budú riadiť príslušnými ustanoveniami obchodného zákonníka a všeobecne záväznými právnymi predpismi účinnými v Slovenskej republike.

6. Akékoľvek zmeny a dodatky k Zmluve je možné uskutočniť len v súlade s § 18 zákona č. 343/2015 Z. z. o verejnom obstarávaní a vo forme písomných dodatkov podpísaných obidvomi zmluvnými stranami.

7. Táto zmluva je vyhotovená v štyroch rovnopisoch, z ktorých jeden rovnopis je určený pre predávajúceho a tri rovnopisy pre kupujúceho.

Prílohy ku Kúpnej zmluve:

1. Príloha č. 1: Špecifikácia predmetu kúpy

Za kupujúceho: Za predávajúceho:

V Košiciach dňa .......................... V ........................ dňa .............................

............................................................ ................................................................

MUDr. Zuzana Dietzová, PhD, MPH

regionálny hygienik

**Príloha č. 1 KZ**

**Špecifikácia predmetu kúpy**

**Celok č.1.1 - Odpadové vody- spracovanie a NGS a digitálna PCR**

Automated Droplet Generator (Automatizovaný generátor mikrokvapiek a pipetora)

* Požaduje sa systém na automatickú prípravu dropletov pre potreby ddPCR
* Systém musí umožňovať spracovanie vzoriek v rozsahu 8 – 96 vzoriek v jednom behu
* Spracovanie 96 vzoriek v priebehu max. 50 minút
* Systém musí byť osadený HEPA filtrom, znižujúcim možnosť kontaminácie
* Systém musí vedieť upozorňovať na dostatok spotrebného materiálu a chemikálii pred spustením behu
* Vykoná rozdelenie každej vzorky na najmenej 19 000 dropletov
* Veľkosť mikrokvapiek do max. 1 nl"

Reader (Čítacie zariadenie na detekciu mikrokvapiek)

* Kapacita odčítania 1 - 96 vzoriek s platformou PCR platničky
* Fluorescenčný detektor min. 2 - kanálový (FAM/ Eva Green a VIC/HEX)
* Absolútna kvantifikáciu počtu kópií DNA a RNA
* Systém musí umožňovať priamo kvantifikáciu RNA s použitím chémie na jednokrokovú reverznú transkripciu
* Systém musí umožňovať mulitplexnú analýzu na jednom optickom kanáli, ako pre hydrolyzačné TaqMan próby tak aj pre interkalačné farbičky
* Schopnosť detekcie hydrolyzačných TaqMan prób ako aj interkalačných fabričiek
* Presnosť odčítania min. ±10%
* Systém musí umožňovať kvantifikáciu DNA a RNA v lineárnom dynamickom rozsahu min. 5 rádov
* Systém musí byť schopný využitia min. 70 % vzorky
* Zdroj emitujúceho žiarenia LED diódy
* Detekciu variácií počtu kópií
* Detekciu vzácne sa vyskytujúcich sekvencií
* Detekciu vzácnych mutácií
* Analýzu génovej expresie
* Analýzu miRNA
* Kvantifikáciu vzoriek a kontrola kvality knižníc pre sekvenovanie novej generácie (NGS)
* Rozpoznávanie GMO

Automatický zatavovač vzoriek

* automatický zatavovač platničiek s nastaviteľným rozsahom teplôt min. 100 – 190°C
* nastaviteľný rozsah doby zatavovania min. 0,5 – 10 sekúnd

Fluorometer

* Fluorometer na meranie koncentrácie DNA, RNA alebo proteínov
* Meranie vzorky max 5 sekúnd
* Použitie menej ako 4 ul vzorky
* Možnosť prenosu nameraných údajov cez Wi-Fi alebo USB
* Pamäť na min. 100 výsledkov
* Zabudovaný prepočet na množstvo farbičky alebo pufru v závislosti od množstva vzoriek

Kapilárna elektroforéza:

* Plne automatizovaná a vysoko citlivá kapilárna elektroforéza s vysokým rozlíšením až 96 vzoriek v jednom cykle bez manuálneho zásahu
* Predprogramované metódy v kombinácii so zodpovedajúcimi gélovými kazetami umožňujú separáciu a analýzu rôznych nukleových kyselín - vrátane jedného alebo viacerých fragmentov PCR, DNA štiepenej reštrikčnými endonukleázami, celkovej RNA a cRNA.
* Rýchly automatický systém pre kapilárnu elektroforézu - analýza DNA aj RNA
* Vrátane notebooku s ovládacím softvérom
* Počet analyzovaných vzoriek: 1 – 96
* Vysoké rozlíšenie analýzy nukleových kyselín - 3-5 bp
* Spoľahlivé výsledky pri použití 1 μl vzorky o koncentrácii 0,1 ng/μl
* Štandardizované spracovanie vzorky s možnosťou archivácie výsledkov
* Príslušenstvo s dusíkovými bombičkami
* Vrátane štartovacieho príslušenstva
* Stojan a kryt na kartridže a 6 ks N2 cylindrov

Veľkokapacitná trepačka s chladením

* Trepačka s chladením pre prácu s rozličnými nádobami so zabudovanou UV germicídnou lampou pre prácu v teplotnom rozsahu od 10°C – 80 °C
* Konzolový typ trepačky/inkubátora s pohonom cez trojitý vyvážený excenter – musí umožňovať veľkú kapacitu trepania vo bankách objemu až 6 L
* Nepretržitý režim alebo viacstupňové programovanie
* Rovnomernosť teploty v celom priestore max. 0,3 °C pri 37 °C
* Programovateľné ovládanie umožňujúce automatickú zmenu teploty, rýchlosti v načasovaných intervaloch
* Možnosť uloženia min. 2 programov s min. 10 krokmi
* Zhora namontované ovládanie a displej – pre ľahké, ergonomické pozorovanie a nastavenie
* Nožný pedál s ľahko otvárateľným vekom – poskytuje otváranie/zatváranie dverí bez zapojenia rúk a prístup ku vzorkám bez námahy
* Zabudovaná miska na úniky zachytáva náhodné úniky na čistenie a ochranu pohonného mechanizmu.
* Súčasťou dodávky sa požaduje univerzálna platforma na uchytenie rozličný typov nádob
* Súčasťou dodávky sa požadujú 4 držiaky na deliace lieviky s objemom 1000 ml

Vysokootáčková veľkoobjemová centrifúga

* Vysokootáčková centrifúga s chladením pre centrifugácie vzoriek, s celkovým možným objemom minimálne 3000 ml (min. 4x750ml)
* Možnosť regulácie teploty v rozsahu min. – 20°C - +40°C, s funkciou predchladenia komory
* Pamäť na uloženie min. 20 programov
* Možnosť prepínania medzi rpm a rcf
* Možnosť nastavenia min. 10 nábehových a brzdných rámp
* Možnosť nastavenia centrifugačného času min. v rozsahu 30 s – 90 min
* Možnosť dosiahnutia min. 5400 g s požadovaným výkyvným rotorom a min. 13 100 g s požadovaným uhlovým rotorom
* Súčasťou dodávky sa požaduje výkyvný rotor so závesmi a adaptérmi pre centrifugáciu 750 ml centrifugačných fľiaš
* Súčasťou dodávky sa požaduje uhlový rotor s adaptérmi pre centrifugáciu 15ml a 50 ml skúmaviek s okrúhlym aj kónickým dnom a centrifugačných fľiaš s objemom 250 ml
* Súčasťou dodávky sa požaduje 24 centrifugačných fľiaš 750 aj 250 ml, materiál PPCO

Vortex – 3 ks

* Vortex s orbitom min. 4 mm s rozsahom rýchlosti min. 500 – 2500 rpm
* Možnosť vortexovania skúmaviek s objemami v rozsahu 0,2 – 50 ml
* možnosť nepretržitého miešania ako aj impluzné miešanie

Trepačka na platničky

* Trepačka s nastaviteľným rozsahom trepania v rozsahu min 500 – 3000 rpm
* digitálne nastavenie časovača v rozsahu 15 s – 55 min s možnosťou pulzného trepania
* orbit miešania min. 2 mm
* Možnosť používania prístroja aj v chladiacich prístrojoch pri teplotách od 4°C – 15°C
* Súčasťou dodávky sa požaduje platforma na 96-jamkové mikrotitračné platničky
* Súčasťou dodávky sa požaduje platforma na min. 20 skúmaviek s objemom 1,5 – 2ml
* Súčasťou dodávky sa požaduje platforma na min. 20 skúmaviek s objemom 0,5 alebo 40 skúmaviek s objemom 0,2 ml

Magnetický stojan – 2 ks

* Magnetický stojan pre potreby prípravy vzoriek pre RT-PCR a NGS umožňujúci spracovanie 96 jamkovej platničky
* Musí obsahovať min. 24 magnetov umožňujúcich rýchlu a jednoduchú magnetickú separáciu
* Možnosť práce na pracovnom stole alebo umiestnenia do robotickej stanice

Chladený inkubátor

* objem min 100 litrov,
* min. vnútorné rozmery š x v x h – 600 x 400 x 300mm,
* požadujú sa min 2 ks políc
* min. teplotné rozhranie od 10 do 90°C,
* fluktuácie teploty +/-0,1 K,
* nastaviteľný ventilátor
* elektrické chladenie pomocou peltierovho článku,
* programovanie v reálnom čase
* LCD displej,
* vnútorné sklenené (bezpečnostné tvrdené sklo) dvere,
* USB a Ethernet rozhranie

Vertikálny autokláv

* Vertikálny parný autokláv kompaktný plno automatizovaný systém vhodný na sterilizáciu inštrumentov, pôd plastov, roztokov a deštrukciu a dekontamináciu realizovanú vlhkým horúcim vzduchom za zvýšeného tlaku..
* Objem komory min. 120 l
* pracovná teplota v rozhrahu 105 – 134°C
* pamäť na minimálne 80 cyklov
* možnosť nastavenia a udržania teploty pre agarové pôdy 100°C
* možnosť manuálneho naplnenia komory v prípade odstávky prívodu vody
* umiestnenie displeja a elektroniky mimo dosahu unikajúcej zbytkovej pary po otvorení autoklávu,
* aktívny filter pár na výstupe
* vysokokvalitná nerezová sterilizačná komor
* integrovaný parný vyvíjač
* kondenzácia pary na výstupe
* aktívne chladenie pri kvapalinových programoch
* možnosť manuálneho naplnenia komory v prípade odstávky prívodu vody
* nízka čakacia doba medzi cyklami
* zabudovaná tlačiareň pre možnosť tlačenia priebehov a výsledku sterilizačných cyklov.
* Minimálne dve nezávislé teplotné sondy, s možnosťou pripojenia viac sond a tlakových spínačov.
* Bezpečnostné prvky zabezpečujúce ochranu obsluhujúceho personálu – automatický systém zatvárania dverí, blokovanie dverí tlak/ teplota; hladinový detektor vody, bezpečnostný teplotný termostat, pretlakový ventil, kontrola otvorenia a zatvorenia dverí
* Akustická a vizuálna signalizácia alarmových stavov (otvorenie dverí, prekročenie/pokles teploty/tlaku, nízka hladina vody
* Súčasťou dodávky sa požaduje systém na úpravu vody (tlaková patróna) s konduktometrom
* Súčasťou dodávky sa požaduje drôtený kôš s plným dnom a 2 ks plných cenlonereových košov pre potreby deštrukcie materiálu
* Podmienky sterilizácie podľa normy DIN, ISO,

**Celok č. 1.2. Uskladnenie vzoriek Covid-19**

Laboratórna mraznička – 3 ks

* Laboratórna mraznička s objemom min. 300 litrov s teplotným rozsahom min. -5 až -25 °C.
* Súčasťou dodávky sa požaduje 8 vysúvateľných zásuviek so šírkou min. 420 mm.
* Súčasťou dodávky sa požadujú 3 nerezové perforované police so šírkou min. 300 mm
* Nezávislý teplotný regulačný systém.
* Automatický rozmrazovací systém pre odparenie zamrznutej vody
* Požaduje sa nútená cirkulácia vzduchu.
* Možnosť nastavenia teplotných alarmov.
* Záznam alarmov.
* Funkcia kalibrácie teplôt
* Súčasťou dodávky sa požaduje nožný pedál na otváranie dverí

Laboratórna chladnička – 3 ks

* Laboratórna chladnička s objemom min. 300 litrov s teplotným rozsahom min. +2 až +20 °C.
* Súčasťou dodávky sa požaduje 8 vysúvateľných zásuviek so šírkou min. 420 mm.
* Súčasťou dodávky sa požadujú 3 nerezové perforované police so šírkou min. 300 mm
* Zásuvky sú určené na skladovanie chemikálii a kitov potrebné pre PCR analýzy.
* Nezávislý teplotný regulačný systém
* Automatický rozmrazovací systém pre odparenie zamrznutej vody
* Požaduje sa nútená cirkulácia vzduchu.
* Možnosť nastavenia teplotných alarmov.
* Záznam alarmov.
* Funkcia kalibrácie teplôt
* Súčasťou dodávky sa požaduje nožný pedál na otváranie dverí

Laboratórny hlbokomraziaci box – 2 ks

* laboratórny hlbokomraziaci box skriňového prevedenia s objemom min. 500 litrov (vertikálny)
* Mikroprocesorové ovládanie s digitálnym displejom pre zobrazenie prevádzkových parametrov
* Nastaviteľný rozsah prevádzkových teplôt min. -50 až -86°C
* Rozptyl teplôt max ± 2,5°C
* Garantovaná teplota pre dlhodobé skladovanie
* Požaduje sa 2 kompresorový systém, kde v prípade výpadku jedného, druhý vie udržiavať systém na - 70 °C
* V prípade výpadku energie musí systém udržať teplotu -60 °C na min. 2 hodiny
* 4 ukladacie samostatné priestory s 2 vnútornými izolačnými dvierkami
* Nosnosť police min. 40 kg
* Box sa požaduje byť vybavený nerezovými zásobníkmi na uskladnenie vzoriek v 1,5 až 2 ml skúmavkach
* Automatický cyklus odmrazovania
* Uzamykací, indikácia otvorených dverí,
* Akustická a vizuálna signalizácia alarmov pri výpadku energie, poruchy snímacej sondy, pri otvorených dverách, kompresora
* Kolieska, brzdy

**Celok č. 1.3 - Vzorky Covid-19 - sekvenácia**

Sekvenátor (MiniSeq)

* Nízkokapacitný sekvenátor novej generácie (NGS) so schopnosťou rýchleho sekvenovania malých genómov alebo menšieho počtu génov, využiteľný pre molekulárno-genetickú diagnostiku.
* Prístroj umožňuje 2 typy sekvenačných behov (tzv. high- a mid-output), čím znižuje prevádzkové náklady pri nižšom počte vzoriek (nie je nutné čakať až do úplného naplnenia kapacity prístroja).
* Technické parametre, funkcie:
  + Kompaktný nízkokapacitný stolný sekvenátor založený na technológii masívneho paralelného sekvenovania, ktorý umožňuje detekovať rozne vzácne varianty a transkripty s vyššou citlivosťou v porovnaní s qPCR alebo Sangerovým sekvenovaním
  + Sekvenovanie pomocou SBS technológie (sequencing by synthesis), ktorá detekuje fluorescenciu odštepenej značky reverzibilného terminátoru
  + Prístroj využiteľný pre množstvo aplikácií: sekvenovanie malých genómov, cielené resekvenovanie, profilovanie génovej expresie a množstvo ďalších
  + Vrámci jedného prístroja je požadovaná integrovaná klonálna amplifikácia (tvorba sekvenačných klastrov) a vlastné sekvenovanie
  + Prístroj umožňujúci čítanie z oboch strán, tzv. „pair-end“
  + Kapacita prečítaných bází v jednom sekvenačnom behu je minimálne 7 Gb
  + Dĺžka sekvenačného čítania s maximom 2 x 150 bp, možnosť sekvenácie kratších fragmentov
  + Kvalita sekvenovania na hladine Q30 – viac ako 80 % báz (pri dĺžke čítania: 2 x 150 bp)
  + Je požadované, aby vnútorný počítač sekvenátoru používal operačný systém Windows
* Súčasťou dodávky sa požaduje autorizovaná servisná podpora v trvaní 5 rokov
* Záruka: 12 mesiacov
* Pozáručný servis: 483 mesiacov

**Celok č.1.4 - Základné, pomocné laboratórne prístroje**

RT-Termocyklér – 2 ks

* Modulárny systém s možnosťou jednoduchej výmeny reakčných blokov
* PCR blok – Peltier fast blok s vyhrievaným vekom, kapacita 96 vzoriek
* Otvorený systém pre používané plasty a reagencie – možnosť používať platničku alebo samostatné stripy s vrchnáčikmi
* Vyhrievané veko
* Celkový teplotný rozsah v rozmedzí 0-100°C s možnosťou chladenia po skončení analýzy
* Podporovaný objem v rozmedzí 5-50 ul
* Termálny gradient s možnosťou optimalizácie protokolu – rozpätie 30-100°C
* Rýchlosť zahrievania a chladenia termobloku v rozmedzí 3-5°C/sek
* Možnosť multiplexného merania, prostredníctvom minimálne piatich nezávislých optických kanálov
* Samostatný optický kanál pre FRET technológiu
* Excitačné rozmedzie: minimálne 450-680nm prostredníctvom 6 filtrovaných LED diód
* Detekčné rozmedzie: minimálne 515-730nm prostredníctvom 6 filtrovaných fotodiód
* Detekčný limit – 1 kópia cieľovej sekvencie v ľudskej genomickej DNA
* Dynamický rozsah 10 rádov
* Zariadenie musí mať integrovaný softvér na záznam a úschovu dát.
* Zariadenie musí umožňovať ukladanie dát na pamäťový chip v prístroji
* Možnosť ovládania a programovania cez dotykovú obrazovku prístroja
* Súčasťou zariadenia musí byť aj obslužný notebook s vyhodnocovacím softvérom s neobmedzeným množstvom inštalácií
* Obslužný softvér zariadenia musí poskytovať automatický algoritmus pre korekciu optimalizovanej základnej krivky pre každú jamku a farbičku, automatickú relatívnu kvantifikačnú analýzu génovej expresie a možnosť exportu dát priamo do .ppt ,.bmp, .text, .dlž a .DDX formátov.

Termocyklér – 2 ks

* Požaduje sa termocyklér s 96 jamkovým deepwell blokom
* Možnosť používať samostatné PCR skúmavky, stripy alebo 96-jamkové platničky, je schopný pojať PCR doštičky, jednotlivé skúmavky s objemom 96 x 0,2 ml a 48 x 0,5 ml
* Nastaviteľná teplota veka
* Modulárny systém s možnosťou jednoduchej výmeny reakčných blokov
* Celkový teplotný rozsah v rozmedzí 0-100°C s možnosťou chladenia po skončení analýzy
* PCRprístroj s presnosťou teploty 0,2 stupňa a tepelnou rovnomernosťou 0,4 stupňa
* Systém musí byť osadený grafickým dotykovým displejom umožňujúcim jednoduché programovanie protokolov
* Systém musí umožňovať vykonávať teplotný gradient pokrývajúci najmenej 23 stupňov v jednom cykle
* Rýchlosť zahrievania a chladenia termobloku v rozmedzí 3-5°C/sek
* Zariadenie musí byť kompatibilné s existujúcim zariadením ddPCR QX200"

Laminárny box triedy bezpečnosti II. so stojanom pre prácu v sede

* Mikrobiologický box triedy II. podľa normy EN12469 s vertikálnym laminárnym prúdením vzduchu, zabezpečujúci ochranu produktu pred časticovou i bakteriálnou kontamináciou a súčasne požadovanú ochranu pracovníka
* Pracovná plocha min. 50 x 110 cm
* Vnútorná výška pracovného priestoru min. 650 mm
* Motorizovaný posuv čelného netrieštivého skla
* Vnútorné osvetlenie s výkonom min. 800 lx
* min. 2 elektrické zásuvka na 220 V v pracovnom priestore
* Nastavenie reálneho času s dátumom
* UV svetlo s časovačom
* Pracovný priestor z nerezovej oceli

Sada jednokanálových elektronických pipiet

* Sada 5 ergonomických jednokanálových pipiet s nastaviteľným objemom, plne autoklávovateľných
* Bezpečnostný uzáver nastaveného objemu
* Nastaviteľné objemy pipiet s rozsahmi : 0,5 – 10 ul, 2 – 20 ul, 40 – 200ul, 50 – 1000 ul a 250 – 5000 ul
* Súčasťou každej pipety sa požaduje kalibračný certifikát
* Presnosť dávkovania max 1 % celkového objemu pipety a správnosť dávkovania max. 0,5 % celkového objemu pipety

Sada osemkanálových elektronických pipiet

* Sada 4 ergonomických osemkanálových pipiet s nastaviteľným objemom, plne autoklávovateľných
* Bezpečnostný uzáver nastaveného objemu
* Nastaviteľné objemy pipiet s rozsahmi : 0,5 – 10 ul, 1-20 ul, 10 – 200 ul a 15 – 300 ul
* Súčasťou každej pipety sa požaduje kalibračný certifikát
* Presnosť dávkovania max 1 % celkového objemu pipety a správnosť dávkovania max. 0,5 % celkového objemu pipety

Multikroková pipeta

* Jednokanálová, so stojanom a nabíjaciou stanicou / adaptérom
* Nastaviteľný objem pipety s rozsahom 1µl - 50 ml, displej
* Zobrazenie krokovania
* Automatické rozpoznanie špičiek a zobrazenie objemu
* Automatické vyhadzovanie špičiek
* Integrovaná funkcia šetrenia energie
* Nastavenie rýchlosti aspirácie a dávkovania
* Pipetovacie špičky
* Funkcia dotykového displeja
* Možnosť uloženia min 3. programov pipetovania
* Funkcia oznamovania blížiacej sa nutnosti kalibrácie

**PRÍLOHA č.1 SP**

**Názov zákazky: Prístrojové vybavenie – nová testovacia stratégia**

**IDENTIFIKAČNÉ ÚDAJE UCHÁDZAČA**

Obchodný názov:

Adresa sídla uchádzača:

IČO:

Kontaktná osoba:

Telefón:

Mail:

Mobil:

Mail:

**Zoznam všetkých predkladaných dokumentov:**

V ........................, dňa............................

...................................................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky

**PRÍLOHA č. 2 SP**

NÁVRH UCHÁDZAČA NA PLNENIE kritéria

**Verejný obstarávateľ:** Regionálny úrad verejného zdravotníctva so sídlom v Košiciach Ipeľská 1, 040 11 Košice

**Názov zákazky:** Prístrojové vybavenie – nová testovacia stratégia

**Obchodné meno, sídlo uchádzača, IČO:**

....................................................................................................................................

....................................................................................................................................

Návrh uchádzača na plnenie kritéria:

|  |  |  |  |  |
| --- | --- | --- | --- | --- |
| **Názov položky** | **Cena v € bez DPH** | **Výška DPH v %** | **Výška DPH v EUR** | **Konečná cena v €** |
| celok č.1 |  |  |  |  |
| celok č.2 |  |  |  |  |
| celok č.3 |  |  |  |  |
| celok č.4 |  |  |  |  |
| **Spolu** |  |  |  |  |

V prípade, ak uchádzač nie je platcom DPH, vyplní iba stĺpec Konečná cena v €

**Ceny podľa celkov a položiek:**

Celok č. 1

|  |  |  |  |  |
| --- | --- | --- | --- | --- |
| **Názov položky** | **Cena v € bez DPH** | **Výška DPH v %** | **Výška DPH v EUR** | **Konečná cena v €** |
| Automated Droplet Generator |  |  |  |  |
| Reader |  |  |  |  |
| Automatický zatavovač vzoriek |  |  |  |  |
| Fluorometer |  |  |  |  |
| Kapilárna elektroforéza |  |  |  |  |
| Veľkokapacitná trepačka s chladením |  |  |  |  |
| Vysokootáčková veľkoobjemová centrifúga |  |  |  |  |
| Vortex – 3 ks |  |  |  |  |
| Trepačka na platničky |  |  |  |  |
| Magnetický stojan – 2 ks |  |  |  |  |
| Chladený inkubátor |  |  |  |  |
| Vertikálny autokláv |  |  |  |  |
| **Spolu** |  |  |  |  |

Celok č.2

|  |  |  |  |  |
| --- | --- | --- | --- | --- |
| **Názov položky** | **Cena v € bez DPH** | **Výška DPH v %** | **Výška DPH v EUR** | **Konečná cena v €** |
| Laboratórna mraznička – 3 ks |  |  |  |  |
| Laboratórna chladnička – 3 ks |  |  |  |  |
| Laboratórny hlbokomraziaci box – 2 ks |  |  |  |  |
| **Spolu** |  |  |  |  |

Celok č.3

|  |  |  |  |  |
| --- | --- | --- | --- | --- |
| **Názov položky** | **Cena v € bez DPH** | **Výška DPH v %** | **Výška DPH v EUR** | **Konečná cena v €** |
| Sekvenátor (MiniSeq) |  |  |  |  |
| **Spolu** |  |  |  |  |

Celok č.4

|  |  |  |  |  |
| --- | --- | --- | --- | --- |
| **Názov položky** | **Cena v € bez DPH** | **Výška DPH v %** | **Výška DPH v EUR** | **Konečná cena v €** |
| RT-Termocyklér – 2 ks |  |  |  |  |
| Termocyklér – 2 ks |  |  |  |  |
| Laminárny box triedy bezpečnosti II. so stojanom pre prácu v sede |  |  |  |  |
| Sada jednokanálových elektronických pipiet |  |  |  |  |
| Sada osemkanálových elektronických pipiet |  |  |  |  |
| Multikroková pipeta |  |  |  |  |
| **Spolu** |  |  |  |  |

V prípade, kde je viac kusov, uchádzač vypíše cenu spolu za všetky kusy.

V ...................................................... dňa ...................................

......................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky

**PRÍLOHA č. 3 SP**

**ČESTNÉ VYHLÁSENIE UCHÁDZAČA**

Uchádzač:................................................,

so sídlom: ...........................................................,

IČO: ..................

týmto **čestne vyhlasujem, že** súhlasím so všetkými podmienkami na zákazku **Prístrojové vybavenie – nová testovacia stratégia,** určenými verejným obstarávateľom vo výzve na predloženie ponúk, súťažných podkladoch a akceptuje v plnom rozsahu obchodné a zmluvné podmienky uvedené v súťažných podkladoch v časti D. Obchodné podmienky Zmluvy o dielo. **Zároveň** **prehlasujem, že som si vedomý následkov nepravdivého čestného vyhlásenia.**

V .............................., dňa............................

...................................................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky

**PRÍLOHA č. 4 SP**

**ČESTNÉ VYHLÁSENIE UCHÁDZAČA**

Uchádzač:................................................,

so sídlom: ...........................................................,

IČO: ..................

týmto **čestne vyhlasujem, že** všetky dokumenty a údaje uvedené v ponuke na zákazku **Prístrojové vybavenie – nová testovacia stratégia** sú pravdivé a úplné a podpísané štatutárnym zástupcom alebo osobou oprávnenou konať za uchádzača. **Zároveň** **prehlasujem, že som si vedomý následkov nepravdivého čestného vyhlásenia.**

V ..........................., dňa............................

...................................................................................

Meno, priezvisko a podpis štatutárneho zástupcu/oprávnenej

osoby a odtlačok pečiatky